**ДОМ ЗДРАВЉА КАЊИЖА**

**Карађорђева 53. КАЊИЖА**

**Број: Р-892/2018.**

**Дана: 10.10.2018. године**

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

**Бр. 10/2018. – Набавка санитетског и РТГ. материјала**

На основу члана 63. Закона о Јавним Набавка РС („Сл. Гласник РС.“ бр.124/2012, 14/2015 и 68/2015) и на основу постављеног питања од понуђача Наручилац врши следеће појашњење Конкурсне документације Јавне набавке 10/2018. – Набавка санитетског и РТГ. материјала.

**Постављено питање:**

Састав партије број 27 је такав да само један понуђач на тржисту може понудити ставку унутар партије, што онемогућава конкурентност и у супротности је са Законом о јавним набавкама. Молимо Вас да нам одговорите да ли постоји могућност понуде другог добра, које одговара техничким карактеристикама траженог добра у партији 27, уз достављање изјаве о бесплатној испоруци одређеног броја апарата, уз одговарајући број тракица?

**Одговор:**

Наручилац није огласио јавну набавку апарата за мерење шећера у крви, обзиром да већ поседује довољан број истих. Из тог разлога неможемо да прихватимо захтев потенцијалног Понуђача за изменом конкурнсе документације.

Поред тога, изменом конкурсне документације у смислу у ком потенцијални Понуђач предлаже, Наручилац би прекршио ЗЈН, члан 4 условљавајући јавну набаваку добара давањем донације кроз понуду.

Држимо се тога да је циљ сваке јавне набавке да наручилац изабере понуду која ће на најбољи начин задовољити његове потребе по свим својствима и квалитетом. Техничке карактеристике спецификације смо одредили према својим објективним потребама, а не према потребама сваког потенцијалног заинтересованог лица или понудјача.

У указу Републучке Комисије за заштиту права понудјача у поступку јане набавке везано за техничку спецификацију од стране наручиоца стоји :

“Наручилац сваки конкретни поступак Јавне набавке спроводи у циљу задовољења објективних потреба, а на основу конкурсне документације којом дефинише захтеве који одговарају таквим потребама. Сходно томе, обавеза обезбедјења што је веће конкуренције се не може тумачити на начин који подразумева обавезу наручиоца да сваком заинтересованом лицу омогући учешће у поступку Јавне набавке, не водећи притом рачуна о сврси Јавне набавке, као ни о квалитету добра који је предмет исте. Последица омогућавања што је веће могуће конкуренције би била да захтеви из конкурсне документације често не би одговарали реалним потребама наручиоца, већ би одражавали економске интересе понудјача.”

Уз дужно поштовање, Наручилац остаје при објављеној техничкој спецификацији.

**Председник Комисије за Јавне набавке**

**ср.**